Komisijos sprendimas
1987 m. kovo 12 d.
antrą kartą iš dalies keičiantis Sprendimą 76/806/EEB, išdėstantį papildomas nuostatas dėl statistinių tyrimų, kuriuos turi atlikti valstybės narės tam tikrų rūšių vaismedžių sodinių galimam derlingumui nustatyti
(87/206/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. liepos 20 d. Tarybos direktyvą 76/625/EEB dėl statistinių tyrimų, kuriuos turi atlikti valstybės narės tam tikrų rūšių vaismedžių sodinių galimam derlingumui nustatyti [1], su paskutiniais pakeitimais, padarytais Direktyva 86/652/EEB [2], ypač į jos 2 straipsnio 3 dalį,
kadangi reikia tiksliai apibrėžti naujų rūšių, kurias reikės tirti, amžiaus ir tankumo klases;
kadangi šiame sprendime numatytos priemonės atitinka Žemės ūkio statistinių duomenų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Komisijos sprendimo 76/806/EEB [3] priedas keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1987 m. kovo 12 d.